《趁市八首 其三》
明代·方国骅

钩罾结罟小桥西，花雨沾衣细作泥。过野不存廉吏犬，绕篱仍缚杜陵鸡。

千寻春水深成窟，百尺潜鱼大似犀。回首万残如市后，夕阳人散鹧鸪啼。

作者简介：方国骅，字楚卿。番禺人。颛恺（成鹫）父。明唐王隆武元年（一六四五）举人。鼎革后，隐居授徒，世称学守先生。著有《学守堂集》。事见清道光《广东通志》卷七六。